Държавен вестник, бр. 25, 2020 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  25
1. отклонения извън допустимите граници 
на метрологични и технически характеристи-
ки на средствата за измерване за търговско 
плащане, установени с протокол по реда на 
Наредбата за реда и начина за извършване на 
метрологичен надзор, приета с ПМС № 218 
от 2003 г., и Закона за измерванията;
2. нарушения в целостта и функционалност-
та на средствата за измерване за търговско 
плащане, разрушени знаци от извършен метро-
логичен контрол, установени при проверка от 
топлопреносното предприятие с констативен 
протокол.
(2) Корекцията по ал. 1 се прави от датата 
на предходната проверка, отразена с прото-
кол, но за не повече от 45 дни назад, освен 
ако времето на неточно и/или неправилно 
измерване може да бъде точно определено. 
Корекцията се извършва от топлопреносно-
то предприятие на база средни стойности за 
клиента, измерени при аналогични клима-
тични условия и в съответствие с режима на 
потребление на топлинна енергия.
Чл. 48. Условията и редът за изчисляване и 
коригиране на потребената топлинна енергия 
по чл. 47 се прилагат и в случаите на конста-
тирано потребление на топлинна енергия без 
разрешение от топлопреносното предприятие. 
Раздел II
Измерване
Чл. 49. (1) Количеството топлинна енергия 
се измерва в приетата в системата SI единица 
Джаул (J). За търговски плащания се използва 
единицата Ватчас (Wh) и кратните є. 
(2) Количеството топлинна енергия се 
измерва със средства за измерване за тър-
говско плащане (топломери), отговарящи на 
изискванията на Закона за измерванията.
(3) Средствата за измерване за търговско 
плащане трябва да са с автономно електро-
захранване.
(4) Налягането и температурата на топлоно-
сителя се измерват с манометри и термометри.
(5) Когато топлоснабдяването се извърш-
ва с топлоносител водна пара, се допуска 
количест­вото на топлинната енергия да се 
определя по показанията на регистриращи 
разходомер, манометър и термометър по ред, 
определен в писмения договор при общи ус-
ловия по чл. 149 ЗЕ.
(6) Средствата за измерване за търговско 
плащане на параметрите на топлоносител 
пара при продажбата на самостоятелни кли-
енти са регистриращи, с автономна система 
за отчитане продължителността на работа.
(7) Не се допуска търговско измерване на 
количеството и параметрите на топлинната 
енергия по записи на данни от показващи 
уреди.
Чл. 50. (1) Количеството на върнатия 
кондензат при топлоносител водна пара се 
измерва с разходомер. 
(2) Температурата и налягането на връща-
ния кондензат се измерват с регистриращи 
термометри и манометри при спазване раз-
поредбите по чл. 49, ал. 5.
(3) Количеството и температурата на връ-
щания кондензат от топлопреносното пред-
приятие и клиентите се измерват на границата 
на собственост.
Чл. 51. (1) Средствата за търговско измер-
ване на количеството топлинна енергия, по 
показанията на които се извършва продажба 
на топлинна енергия, се пускат на пазара  
и/или в действие по реда на Закона за из-
мерванията и на Закона за техническите 
изисквания към продуктите. 
(2) Контролът на средствата за измерване 
по ал. 1 се извършва по реда на Закона за 
измерванията и Наредбата за средствата за 
измерване, които подлежат на метрологичен 
контрол, приета с ПМС № 239 от 2003 г., и 
се осъществява при: 
1. последваща проверка след ремонт и пери-
одична проверка – за сметка на собственика;
2. съмнение в точността им, като в случай 
на констатирана неизправност проверката е 
за сметка на собственика, а в останалите 
случаи – за сметка на поискалия проверката;
3. констатирано външно въздействие, за 
което е наложена глоба по чл. 214, ал. 1, т. 3 
ЗЕ, като проверката е за сметка на лицето, 
извършило нарушението. 
Чл. 52. (1) За дялово разпределение на 
топлинната енергия между клиентите в сгра-
ди – етажна собственост, се използват сред-
ства, монтирани след средството за измерване 
за търговско плащане, както следва: 
1. индивидуални разпределители на топлин-
ната енергия, инсталирани върху всички отоп-
лителни тела и/или индивидуални топломери 
за имотите, съответстващи на действащите 
в страната стандарти и нормативни актове;
2. общ водомер за студена вода пред под­
гревателя за битово горещо водоснабдяване 
и индивидуални водомери за топла вода на 
всички отклонения от сградната инсталация 
за битово горещо водоснабдяване към имотите 
на клиентите;
3. допълнителен контролен топломер, който 
служи за отчитане на енергията за отопление 
като част от общата енергия през отоплителния 
период, отчетена със средството за търговско 
измерване на количеството топлинна енергия 
в абонатната станция; монтира се от топло­
преносното предприятие след подгревателя за 
отопление в абонатната станция по искане и 
за сметка на етажната собственост и се уве-
домява лицето по чл. 139б, ал. 1 ЗЕ. 
(2) Средствата по ал. 1 участват при опре-
деляне на дялове потребена топлинна енер-
гия от отделните клиенти в сгради – етажна 
собственост, след средството за измерване за 
търговско плащане. Показанията на допъл-